[{"text_idx": "#000000", "text": "Athletic Club Fundazioak zinema-jaialdi bat (Thinking Football Film Festival) eta literatura-jaialdi bat (Letrak eta Futbola) antolatzen ditu urtero. 2020an, pandemia dela eta, jaialdi biak futbol-kulturaren inguruko aste batean elkartu ziren behin-behinean. Aurten formula bera erabiliko dugu Thinking, Letrak eta Futbola 2021 jaialdiarekin. Zinema, literatura, umorea, sormena eta futbola elkartuko dira azaroaren 9tik 14rako astean, BBK Aretoan eta San Mames BAT Ipar Aretoan."}, {"text_idx": "#000005", "text": "Antonio Pacheco (Pach) eta Santi Garci\u0301a"}, {"text_idx": "#000006", "text": "2022ko otsailean, Athletic Club Fundazioak Onintza Enbeitaren \u201cGogoaren indarra\u201d eleberria argitaratuko du. \u201cAukeratu zeure abentura\u201d liburu klasikoen formatuan idatzitako eleberria da, eta irakurleak protagonistari laguntzeko erabakiak hartu beharko ditu. Hamaika eta hamahiru urte bitarteko haurrek irakurtzeko pentsatua, liburua doan banatuko da ikastetxeetan eta kirol-klubetan."}, {"text_idx": "#000007", "text": "Laiatzen ametsa San Mamesen jokatzea da. Ordea, ez du bide erraza izango. Askotan, aukeratu egin beharko du futbolaren eta bizitzako zenbait gauzaren artean. Benetan garrantzitsuak diren gauzak zeintzuk diren jakiten lagunduko dio egin beharreko bideak Laiatzi, eta bere ametsa puntaren puntara helduko ez balitz ere, bizitzak aukera zoragarriak ematen dituela ikasiko du. Hori bai, bere esku dagoen guztia egingo du bere ametsa lortzeko."}, {"text_idx": "#000011", "text": "Ekitaldi guztietarako sarrera doakoa da."}, {"text_idx": "#000012", "text": "Programaren egun bakoitzean klikatu eta hor aurkituko duzu zure sarrera erreserbatzeko esteka bat."}, {"text_idx": "#000014", "text": "Beste edozein zalantza izanez gero, helbide honetan gaude:info@fundacionathleticclub.eus"}]